**Porsche 996** je interné označenie pre model Porsche 911 vyrábaný v rokoch 1998 až 2005 nemeckou automobilkou Porsche. V roku 2005 ho nahradil typ 997.

Najvýznamnejšou zmenou modelu 996 oproti predchodcom bol vodou chladený motor, ktorý nahradil predchádzajúci vzduchom chladený motor.

Dizajn
------

Porsche 996 Carrera 4S Cabriolet
Porsche 996 Carrera Turbo X50
Interiér Porsche Carrera GT3 RS (2003)
Porsche 996 malo celkový nový dizajn vytvorený dizajnérom Harmom Lagaayom; prvé nové 911 nenieslo na sebe žiadne význačné komponenty predchádzajúceho modelu. Všetky nové práce na karosérii, interiéri a pohonnom ústrojenstve, vrátane prvého vodou chladeného motora v 911. Porsche 996 nahradilo Porsche 993.

Prvé modely 996 boli dostupné vo verziách kupé alebo kabriolet, s buď zadným alebo s pohonom všetkých kolies a 3,4-litrovým plochým šesťvalcovým atmosférickým motorom s výkonom 224 kW/296 koní. Tieto automobily mali rovnaké predné svetlomety ako Porsche Boxster. Dizajn pre tieto svetlomety možno nájsť na koncepte Porsche Panamericana.

V roku 2000 Porsche predstavilo model 996 Turbo vybavený pohonom všetkých kolies a 3,6-litrovým twin-turbo plochým šesťvalcom s medzichladičom, ktorý poskytoval výkon 309 kW/420 koní, pričom bol schopný zrýchliť z 0 na 97 km/h za 4,2 sekundy. Výbava X50, ktorá obsahovala väčšie turbodúchadlá a medzichladič spolu s upravenou riadiacou jednotkou motora bola dostupná od roku 2002 a zvyšovala výkon na 336 kW/450 koní (Porsche vyrábalo v roku 2005 verziu Turbo S, ktorá tiež mala výbavu X50 so 450 koňmi spolu s predtým voliteľnými kompozitnými keramickými brzdami (PCCB), ako štandard). 

V roku 2001 výkon základného modelu Carrera bol zvýšený o 4 kone na hodnotu 300 koní. V roku 2002 podstúpili štandardné modely menšie prerobenie dizajnu, ktoré zahŕňalo výmenu svetlometov za svetlomety v štýle Turbo verzie a novú prednú časť. Tieto modely boli známe ako Mk2 generácia 996 alebo 996.2. Okrem toho sa zvýšil v celom rade zdvihový objem na 3,6 litra, čo pridalo 15 koní pre atmosférické motory. V roku 2002 sa tiež začala produkcia typu targa so systémom vysúvacieho skla podobne ako v predchádzajúcej generácii 993. V roku 2002 tiež bol predstavený model Carrera 4S. C4S, ako je obyčajne nazývaný, zdieľal rozšírenú karosériu modelu Turbo, rovnako ako aj brzdy a pruženie.

Varianty GT
-----------

Porsche 996 Carrera GT3 (MK.I GT3)
Porsche 996 Carrera GT3 RS
Porsche 996 Carrera GT2
Platforma 996 bola použitá ako základ pre dva odľahčené GT varianty, nazývané GT2 a GT3. GT3 mal základ v štandardnom modeli 996 Carrera, ale bol zbavený veľkého množstva výbavy kvôli ušetreniu hmotnosti, vrátane tuhého, nastaviteľného pruženia a upravených bŕzd, a použitá bola karoséria verzie s pohonom všetkých kolies. GT3 sa vyrábal v dvoch variantoch. Prvý, zvyčajne označovaný ako Mk.I GT3 bol predstavený v roku 1999 na všetkých trhoch, okrem Severnej Ameriky. Bol vybavený atmosférickým 3,6-litrovým plochým šesťvalcom, ktorý poskytoval výkon 265 kW/360 koní. Tento motor zdieľal s variantom 996 Turbo a bol to derivát víťazného motora pretekov Le Mans, ktorý bol vyvinutý pre Porsche 911 GT1. Verzia Mk.II GT3 mala základ v druhej generácii 996 a mala upravenú aerodynamiku a výkonnejšiu verziu 3,6-litrového motora z Mk.I, s výkonom zvýšeným na 280 kW/380 koní. Mk.II bolo prvým GT3, ktoré sa predávalo v Severnej Amerike. Počas testov v roku 2004, Mk.II GT3 zrýchlilo z 0 na 97 km/h za 4,0 sekundy a vytvorilo priečne zrýchlenie hodnoty 1,03 g na kruhovej skúšobnej dráhe, čo je druhé najvyššie číslo vytvorené sériovým automobilom vôbec.

Takisto jeho náprotivok GT2 malo zadný náhon pre ušetrenie hmotnosti a tiež kvôli zabráneniu výkonových strát v prevodovke. GT2 sa montovalo so skupinou aerodynamických karosárskych dielov a upravená verzia 3,6-litrového motora z 996 Turbo, s použitím väčších turbodúchadiel a medzichladiča, upraveného sania a výfukového systému a preprogramovanej riadiacej jednotky motora. Výsledkom bol výkon 360 kW/489 koní a krútiaci moment 656 Nm, čo bolo dosť na zrýchlenie z 0 na 97 km/h za 3,9 sekundy a maximálnu rýchlosť 319 km/h. Väčšie kolesá s pneumatikami spolu s odľahčenými keramickými brzdami boli štandard. Pevné krídlo variant GT2 (vyrobené z uhlíkového kompozitu pre modely +2003) sa podieľal na lepších aerodynamických vlastnostiach. GT2 nemalo zadné sedadlá a ani klimatizáciu. Oba GT varianty boli dostupné iba so 6-rýchlostnou manuálnou prevodovkou.

Turbo, GT2 a GT3 modely používali hliníkovú kľukovú skriňu zo vzduchom chladených motorov modelov 911 s vlastným suchým mazaním.

Špecifikácie
------------

| Model | Výkon, Motor | Zrýchlenie z 0 na 97 km/h | Maximálna rýchlosť |
| --- | --- | --- | --- |
| 911 Carrera | 235 kW/320 koní pri 6 800 ot/min, 3,6 L mokré mazanie | 4,9 s | 286 km/h |
| 911 Carrera 4 | 235 kW/320 koní pri 6 800 ot/min, 3,6 L mokré mazanie | 5,1 s | 285 km/h |
| 911 Carrera 4S | 235 kW/320 koní pri 6 800 ot/min, 3,6 L mokré mazanie | 5,0 s | 280 km/h |
| 911 "40 Jahre" | 254 kW/345 koní pri 6 800 ot/min, 3,6 L mokré mazanie | 4,8 s | 290 km/h |
| 911 Targa | 235 kW/320 koní pri 6 800 ot/min, 3,6 L mokré mazanie | 5,2 s | 280 km/h |
| 911 Turbo | 309 kW/420 koní pri 6 000 ot/min, 3,6 L suché mazanie | 4,2 s | 304 km/h |
| 911 Turbo X50 | 331 kW/450 koní pri 6 000 ot/min, 3,6L suché mazanie | 4,0 s | 309 km/h |
| 911 Turbo S | 331 kW/450 koní pri 6 000 ot/min, 3,6 L suché mazanie | 3,9 s | 311 km/h |
| 911 GT3 | 279 kW/380 koní pri 7 400 ot/min, 3,6 L suché mazanie | 4,5 s | 310 km/h |
| 911 GT3 RS | 294 kW/400 koní pri 7 400 ot/min, 3,6 L suché mazanie | 4,4 s | 310 km/h |
| 911 GT2 | 355 kW/483 koní pri 5 700 ot/min, 3,6 L suché mazanie | 3,7 s | 309 km/h |
| 911 Turbo Cabriolet | 309 kW/420 koní pri 6 000 ot/min, 3,6 L suché mazanie | 4,4 s | 301 km/h |
| 911 Turbo X50 Cabriolet | 331 kW/450 koní pri 6 000 ot/min, 3,6 L suché mazanie | 4,2 s | 304 km/h |
| 911 Turbo S Cabriolet | 331 kW/450 koní pri 6 000 ot/min, 3,6 L suché mazanie | 4,1 s | 310 km/h |
| 911 Carrera Cabriolet | 235 kW/320 koní pri 6 800 ot/min, 3,6L mokré mazanie | 5,1 s | 283 km/h |
| 911 Carrera 4 Cabriolet | 235 kW/320 koní pri 6 800 ot/min, 3,6 L mokré mazanie | 5,2 s | 282 km/h |
| 911 Carrera 4S Cabriolet | 235 kW/320 koní pri 6 800 ot/min, 3,6 L mokré mazanie | 5,4 s | 277 km/h |

Referencie
----------

1. ↑   *First Drive: 2002 Porsche 911 GT2* [online]. Motor Trend, [cit. 2008-02-04]. Dostupné online.
2. 1 2 3 4   *Porsche 911 GT2-Car News* [online]. Car and Driver, Marec 2001, [cit. 2009-04-20]. Dostupné online.
3. ↑  per *FAST LAP*

Zdroj
-----

*Tento článok je čiastočný alebo úplný preklad článku Porsche 996 na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Porsche 996**

Externé odkazy
--------------

* Oficiálna webstránka Porsche 996
* Často kladené otázky ohľadom 996 na webstránke Rennlist